હવે તમે જેવા તમારા સંકલ્પોને નિહાળવાનું શરૂ કરશો, તેનું નિરીક્ષણ કરવાનું શરૂ કરશો તેવું તમારા માનસ પટલ પર તેવું દૃશ્ય ખડું થઇ જશે. આ સમયે પહેલું કામ એ કરવાનું છે કે આપણે મનમાં કેવા પ્રકારનાં વિચારોનું નિર્માણ કરી રહ્યાં છીએ. જ્યાં સુધી આપણે જાગૃત નહીં બનીએ ત્યાં સુધી કોઇપણ ઘટના-પરિસ્થિતિને બદલવાનું શક્ય નથી. વિશ્વભરમાં આજે ‘સકારાત્મક વિચાર' ઉપર ચર્ચા ચાલી રહી છે. તે અંગેના લેક્ચર લોકો સાંભળી રહ્યાં છે, પુસ્તકો વાચી રહ્યાં છે, પરંતુ તેવું યોગ્ય રીતે થઇ શકતું શા માટે નથી? તેનું કારણ શું છે? આ સકારાત્મક વિચાર માટેનો જે સ્રોત છે, તે અંગે જ કોઇને ખ્યાલ નથી.